ଶ୍ରୀନଗରରେ ଯବାନଙ୍କୁ ବଡ ସଫଳତା : ଏନକାଉଣ୍ଟରରେ ଟଳିଲା ଲସ୍କର କମାଣ୍ଡର ତଥା ପାକିସ୍ତାନୀ ଆତଙ୍କବାଦୀ ଅବରାର - Prameya News7\nଶ୍ରୀନଗରରେ ଯବାନଙ୍କୁ ବଡ ସଫଳତା : ଏନକାଉଣ୍ଟରରେ ଟଳିଲା ଲସ୍କର କମାଣ୍ଡର ତଥା ପାକିସ୍ତାନୀ ଆତଙ୍କବାଦୀ ଅବରାର\n29/06/2021 at 7:31 AM\nImage Courtesy : Nabbharat Times\nଶ୍ରୀନଗର ୨୯/୬ : ଜାମ୍ମୁ କାଶ୍ମୀରରେ ଭାରତୀୟ ସୁରକ୍ଷା ବାହିନୀ ବଡ଼ ସଫଳତା । ଶ୍ରୀନଗରର ପାରିମୁରା ଅଞ୍ଚଳରେ ଆତଙ୍କବାଦୀ ଏବଂ ସୁରକ୍ଷା ବାହିନୀ ମଧ୍ୟରେ ଚାଲିଥିବା ଏନକାଉଣ୍ଟରରେ ଟଳିଛି ଲସ୍କର କମାଣ୍ଡର ତଥା ପାକିସ୍ତାନ ଆତଙ୍କବାଦୀ ଅବରାର । ଏହାସହ ଅନ୍ୟ ଦୁଇ ଜଣଙ୍କୁ ମଧ୍ୟ ହତ୍ୟା କରିଛନ୍ତି ଯବାନ । ତେବେ ଏହି ଏନକାଉଣ୍ଟରରେ ସେଣ୍ଟ୍ରାଲ ରିଜର୍ଭ ପୋଲିସ ଫୋର୍ସ (CRPF) ର ଜଣେ ଅଧିକାରୀଙ୍କ ସମେତ ଦୁଇଜଣ ଯବାନ ମଧ୍ୟ ଆହତ ହୋଇଛନ୍ତି ।\nକାଶ୍ମୀର ଆଇଜି ବିଜୟ କୁମାର କହିଛନ୍ତି ଯେ ଶ୍ରୀନଗର ପାରିପୁରା ଅଞ୍ଚଳର ମାଲହୁରାରେ ଆତଙ୍କବାଦୀ ଏବଂ ସୁରକ୍ଷା ବାହିନୀ ମଧ୍ୟରେ ହୋଇଥିବା ଏନକାଉଣ୍ଟରରେ ଜଣେ ଆତଙ୍କବାଦୀ ନିହତ ହୋଇଛନ୍ତି । ଏହାକୁ ଲଶ୍କର-ଏ-ତୋଇବା କମାଣ୍ଡର ତଥା ପାକିସ୍ତାନୀ ଆତଙ୍କବାଦୀ ଅବରାର ବୋଲି ଚିହ୍ନଟ କରାଯାଇଛି । ବର୍ତ୍ତମାନ ମଧ୍ୟ ସର୍ଚ୍ଚ ଅପରେସନକୁ ଜୋରଦାର କରାଯାଇଛି ।\nIn the ensuing gunfire, the foreign terrorist who fired from inside the house was neutralised & Abrar also got killed. Two AK-47 rifles were recovered from the site. Terrorist Abrar was involved in several killings of security forces & civilians: IGP Kashmir Vijay Kumar\nଲସ୍କରୀ କମାଣ୍ଡର ଅବରାରକୁ ଗତକାଲି ଗିରଫ କରାଯାଇଥିଲା । ପଚରାଉଚରା ବେଳେ ତା ନିକଟରୁ ଗୋଟିଏ AK-47 ଥିବା ସେ ସ୍ପଷ୍ଟ କରିଥିଲା । ଯେତେବେଳେ ଅସ୍ତ୍ରଶସ୍ତ୍ର ଉଦ୍ଧାର କରିବା ପାଇଁ ସେନା ବାହିନୀ ତାର ଘରେ ପ୍ରବେଶ କରୁଥିଲା, ଅବରାରର ଜଣେ ଆତଙ୍କବାଦୀ ସହଯୋଗୀ ଗୁଳି ଚଳାଇବା ଆରମ୍ଭ କରିଥିଲେ । ପ୍ରତିଶୋଧ ପରାୟଣ ଅବସ୍ଥାରେ ଭିତରେ ଥିବା ଆତଙ୍କବାଦୀଙ୍କୁ ହତ୍ୟା କରାଯାଇଥିଲା । ଏହି ସମୟରେ ଅବରାରଙ୍କୁ ମଧ୍ୟ ହତ୍ୟା କରାଯାଇଥିଲା । ଘଟଣାସ୍ଥଳରୁ ଦୁଇଟି AK-47 ଉଦ୍ଧାର କରାଯାଇଛି । ଆତଙ୍କବାଦୀ ଅବରାର ଅନେକ ସୈନିକ ଏବଂ ସାଧାରଣ ନାଗରିକଙ୍କ ହତ୍ୟାରେ ସମ୍ପୃକ୍ତ ଥିଲା ।
